મહારાષ્ટ્ર ચેમ્બર ઑફ હાઉસિંગ ઇન્ડસ્ટ્રી (એમસીએચઆઇ)એ પણ આ વખતના બજેટ પ્રત્યે ભારે નિરાશા વ્યક્ત કરી છે. હાઉસિંગ ક્ષેત્ર સાથે સંકળાયેલા અગ્રણી બિલ્ડર-ડેવલપરના આ સંગઠને કહ્યું હતું કે ‘ઇન્ડસ્ટ્રીને ભરપૂર અપેક્ષા હતી કે રિયલ્ટીમાં ઊંચા ગયેલા બાંધકામખર્ચને તેમ જ વિવિધ સમસ્યાઓને ધ્યાનમાં રાખીને સરકાર રાહતનાં પગલાં ભરશે. સ્ટીલ, સિમેન્ટ, લેબરના વધેલા ખર્ચ ઉપરાંત મલ્ટિપલ કરવેરાને લીધે ઉદ્યોગ ભીંસમાં છે ત્યારે રાહતને બદલે નવો બોજ આવી પડ્યો છે.’